UEFA Champions League 2016–2017 - Page 4 - Uefa Champions League - Paitsio.com
Lähettänyt Jahnny, Elokuu 25, 2016 alueella Uefa Champions League
On eri asia vertailla joukkueita keskenään kahden, tai tässä tapauksessa oikeastaan yhden vajaan, ottelun perusteella kuin laajemman skaalan kautta. Leicester oli ehkä otteluparin osalta parempi joukkue lopulta, vaikka äärimmäisen tasainen otteluparihan tuo oli, jossa ensimmäisessä kohtaamisessa oli vain yksi espanjalainen joukkue kentällä, mutta toisessa sitten englantilaiset onnistuivat ottamaan tuloksensa, mutta eivät mitenkään dominoivalla esityksellä.
Paljon ehtii tapahtumaan myös pidemmällä aikavälillä, jos ei katsota vain pientä haarukkaa. Vastaava esimerkki nähtiin syksyllä, kun Arsenal näytti selvästi Bayernia vahvemmalta joukkueelta ja tuon lyhyen aikavälin perusteella olisi voinut uskoa mahdolliseen jatkopaikkaankin, mutta lopulta nähtiin, että selvästi parempi joukkue eteni jatkoon ja hyvä niin. Pointtina se, että ei Sevilla ehkä olisi pelannut yhtä heikosti seuraavaa otteluaan kuin kävi yhden 90 minuuttisen aikana lopulta vajaamiehisenä.
Kerroin jo itsekin, että mikä Leicesterin jatkopaikassa on hienoa ja hyvää, minkä takia myös ymmärrän tämän niin kutsutun kaikkien kakkossuosikin fanituksen. En kuitenkaan voi millään nähdä, että Leicesteria voisi kutsua Sevillaa paremmaksi joukkueeksi, kun katsoo tuota espanjalaisten pelaajamateriaalia, valmennusta ja tämän kauden esityksiä kokonaisuutena, jotka ovat olleet ajoittain enemmän kuin vakuuttavia. Tämän vuoksi on mielestäni perusteltua sanoa, että jatkossa olisi voinut antaa todennäköisesti huomattavasti enemmän, koska on todistetusti kilpailukykyisempi kokonaisuus, vaikka Leicester yhdessä ottelussa onnistuikin olemaan se parempi osapuoli.
Vardyn toimintaa muuten tutkitaan nyt jälkikäteen. Tuo Nasrille provoaminen ja töniminen sekä kukkoilu sai nyt lisämausteen, kun tuli ilmi, että Vardy olikin tehdyt niin sanotusti materazzit ja keskittänyt kommentit Nasrin suuntaan hänen perheestään, josta sanonut tuon hetken aikaan alistavia ja loukkaavia kommentteja, sekä ottelun jälkeen kerrottiin Vardyn yrittäneen kyseisillä kommenteilla ranskalaisen perheestä hiilentää Nasria ottelussa jo aikaisemminkin. Ja otetaan vielä huomioon tuo, että Vardy otti tämän fyysisen kontaktinkin tilanteessa ensin. Mutta kuten jo aikaisemmin totesin, niin Nasrin ei olisi pitänyt vastata tähän eikä tehdä samanlaista liikettä päällään kohti kuin Vardykin, mikä antoi englantilaiselle mahdollisuuden ottaa teatterikoulusta A-. Lienee kuitenkin viimeistään nyt selvää, että kumpi tässä oli tapahtuman alhaisempi osapuoli, jos se ei ollut jo ennestään.
Tuo Champions Leaguen ja Europa Leaguen vertailu nyt taas on aivan väkinäistä hakemista, jotta saisi jotain perusteita yhdelle ottelulle ja sen tulokselle. Sevilla on osoittanut Euroopan toisessa kilpailussa olevansa dominoiva voima, todella vahvoilla LaLigassa ja tästä kaudesta Champions Leaguessa saa heikon vain, jos katsoo tätä viimeisintä ottelua ja sivuuttaa edellisen kohtaamisen sekä alkulohkon esitykset täysin. Ymmärrettävää, että on iloinen kääpiön suuresti yllättävästä jatkopaikasta, mutta merkillistä vähätellä jotain joukkuetta, jolla on kuitenkin huomattavasti näyttöjä olevansa kykeneväinen pelaamaan huipputasollakin. Nyt sitten yritetään luoda jonkinlaista mielikuvaa Leicesterin täysin kaikinpuolin dominanssista esityksestä, mitä en itse ainakaan nähnyt.
Aivan yhtälailla typerää on ottaa noita allekirjoittaneen kommentteja Camp Noulla tosissaan ottelun tiimellyksessä, kun tunteet ovat kiehuneet ylitse.
En muista kommenttia, että pariisilaiset olisivat pelanneet hyvin kolmanteen maaliin asti, mutta taisin todeta, että Barcelona näytti tietyn jakson ajan ottelussa aseettomalta, kun kavennus oli syntynyt, ja oli vaikea nähdä saavan ratkaisua aikaiseksi ilman tuomaritoimintaa. Barcelona oli parempi joukkue ja ansaitsi voittaa suurin lukemin 4-1 tai 5-1, mutta jatkopaikkaa ei näillä tuloksillakaan olisi tullut. Onhan Barcelona myös kokonaisuutena ollut tällä kaudella parempi joukkue, mutta tuossa otteluparissa lopulta ehkä ei juuri ja juuri ollutkaan. Maalierona 5-5 kertoisi hyvin kuinka nähtiin kaksi aivan erilaista näytöstä, mutta jostain syystä esitetään, että tuota Parcilla tapahtunutta murskavoittoa ei olisi koskaan tapahtunutkaan, vaikka kyseinen ottelu oli selvästi hallitumpi esityskin.
Barcelonalla on varmasti annettavaa, mutta tietenkin on oikeutettua kritisoida tuomaria kyseisestä tuloksesta, jonka seurauksena jatkopaikka mahdollistettiin. Jos UEFA on ottanut kyseisen henkilön tutkintaan ja ovat laittamassa hyllylle useammasta kyseenalaisesta ratkaisusta tällaisessa ottelussa, niin kai tällainen henkilö kotisohvaltakin voi todeta, että ei se nyt ihan putkeenkaan mennyt.
Heitetään tännekin vähän, että miten näkisin seurajoukkueiden voimasuhteet kyseisessä kilpailussa nyt 8 jäljellä olevan osalta:
UEFA Champions League – Power Ranking
1. Bayern, Real Madrid
2. Juventus, FC Barcelona
AS Monacolle toivoisin todella, että matka vielä jatkuisi. On ollut ehdottomasti tällä kaudella yksi Euroopan kuumista seurajoukkueista, mutta edes vahvimmatkaan lasit päässäni en voi kieltää, että joukkueen kokemuksen ja materiaalin taso saattaa tulla pian vastaan.
Ei pelannut ollenkaan eilen. Oliko katsomossa pelikeillon vai loukkantumisen takia, en ole varma.
Mikäköhän Falcaolla meni pieleen Valioliigassa??
Arvontaan linkki alla:
Mielenkiintoiset parit sieltä tuli, ja ainakin yksi yllättäjä tullaan välierissä näkemään.
No niin arvonnat on nyt suoritettu ja kommentoidaan pareja näin tuoreeltaan.
Atletico on Leicesterille varmaan se hankalin vastustaja jäljellä olevista joukkueista, sillä Simeonen miehistö on ehkä Juventuksen ohella ainoita joukkueita, jotka eivät pelaa avointa ja letkeää hyökkäyspeliä, mikä avaisi vastaiskun mahdollisuuksia Leicesterille. Atleticon puoustuslinja ja sen edessä pelaava neljän miehen keskikenttä taitavat olla liikaa Leicesterille. Toisaalta Kettujen selviäminen kahdeksan parhaan joukkoon seurahistorian ensimmäisellä UCL-kaudella on varsinkin heidän kuluvan kautensa huomioiden erinomainen suoritus. Atletico Madrid jatkoon.
Tämä pari tuo veden kielelle sillä kyseessä on kaksi erinomaisesti hyökkäävää joukkuetta ja tässä otteluparissa tullaan varmasti näkemään runsaasti maaleja. Dortmundin kausi on kotimaassa ollut ailahteleva, mutta Euroopassa on rullannut mukavasti. Euroopan sarjoissa tällä kaudella eniten maaleja mättänyt Monacon nuori joukkue on alkanut tehdä itselleen nimeä myös suuren yleisön keskuudessa pudotettuaan Manchester Cityn neljännesvälierissä. Otteluparissa nähdään kahden erittäin lupaavan ja lahjakkaan ranskalaisen hyökkääjän taistelu, kun Dortmundin 19-vuotias Ousmane Dembélé ja Monacon 18-vuotias Kylian Mbappé ottavat mittaa toisistaan. Monaco tuntuu tällä hetkellä olevan sen verran kovassa iskussa, että uskon joukkueen olevan vahvoilla tässä otteluparissa. AS Monaco jatkoon.
Titaanien taistelu, joka ei ole ihan vieras ottelupari viime vuosilta. Joukkueet johtavat tuttuun tapaansa omia liigojansa ja menetyksen saaminen myös Euroopan kentillä olisi kirsikka kakun päälle. Münchenissä UCL-pokaalia ollaan odotettu "jo" neljä kautta, kun taas Real Madrid on voittanut pokaalin kahdesti viimeisen kolmen kauden aikana. Oman mausteensa ottelupariin tuo myös menneenä kesänä Real Madridista Bayerniin vaihtanut italialainen managerilegenda Carlo Ancelotti, joka jahtaa jo uransa neljättä UCL-mestaruutta managerina. En usko, että Real Madrid voittaa koko kilpailua, mutta tässä titaanien taistossa uskon joukkueen olevan vahvoilla. Sergio Ramos on omissa papereissani maailman paras toppari tällä hetkellä ja kun hätä on suurin niin Ramos nousee esiin erikoistilanteesta ja nikkaa pallon verkkoon. Real Madrid jatkoon.
Toissa kauden finaalin toisinto ja mielessäni ovat edelleen vahvasti kuvat kyyneleet silmissä Barcelonalla taputtavasta Andrea Pirlosta. Italialainen maestro on nyt poissa, mutta Juventus on vahvempi kuin aiemmilla kausilla. Hyökkäyksessä Gonzalo Higuain tekee maaleja liukuhihnalta ja nuori argentiinalainen Paulo Dybala tekee pallon kanssa mitä haluaa. Barcelona selvisi vaivoin jatkoon edelliseltä kierrokselta, kun taas Juventus ei joutunut juuri hikipisaroita vuodattamaan FC Porton kanssa. Uskon, että Juventuksen tiukka puolustus ja taidokas hyökkäys on liikaa Barcelonalle. Juventus etenee jatkoon.
Välierissä olisivat siis Atletico Madrid, AS Monaco, Real Madrid sekä Juventus. Finaalissa pelaavat AS Monaco sekä Juventus mikäli arvonnat sen mahdollistavat, kuulitte sen ensimmäisenä täältä!
Tänään jatkuu TV 21.15 UEFA Champions League Juventus-Barcelona!!
Higuain-Dybala vs Messi-Suarez-Neymar
Juventus voittakoon!Forze Juve!!
Noni, ei jumalaare.
Dortmundin bussin vieressä on räjähtänyt jonkinsortin räjähde/pommi (joku saksalaislehti väittää, että olisi peräti 3:kin räjähdystä). Dorren bussi on ilmeisesti vaurioitunut ja pelaajista Marc Bartra loukkaantunut, kun bussin lasi on rikkoutunut hänen päälleen. Bartra on viety sairaalaan.
Nyt on jo varmaa, että ottelun alku viivästyy ja todennäköisesti se perutaan kokomaan.
Lisätietoa varmasti tulossa myöhemmin.
Pelataan huomenna 19:45.
Dybala 1-0!! Lisää samaa!?
Bängeri ikkunaan, ikkuna säpäleiksi ja sirpaleet Bartran käteen. Ottelu tosiaan siirretty huomiseksi.
Ikävä tapahtuma.
Ketkäköhän bängerin ovat heittäneet? Terrori-isku se ei ainakaan ole, vaikka aluksi sitä moni pelkäsikin. Vaihtoehtoina taitaa olla Monacon fanit, Schalken ultrat tai Dortmundin omat fanit ( heh).
DYBALA 2-0!!
Juve 2-0, no, jotta tämä pari olisi selvä pitää juven iskeä vielä se neljä...
Jännä kyllä mikä ero Barcan koti ja vieras peleissä. Toki Juve tosi kova mutta jotenkin barca niin kesy.
Niin joo PSG:kin suli Camp Noulla täysin..no luulis et Juve kestää,ainaki on parempi puolustus!
Onneksi Aytekin ei ole tuomarina tänään.
Olisi tilanne varmasti jännittävämpi, jos tuo Messin paitsiomaali oltaisiin vähemmän yllättäen hyväksytty.
Ei tosin yllätä tämä torinolaisten huikea kotivire. Euroopan kovakuntoisin joukkue tällä hetkellä, jota kukaan ei halua kohdata. Ei yhtään tappiota kotonaan Euroopassa Barcelonalle historiassa, eikä muutenkaan kotitappiota viimeiseen 21 otteluun Euroopassa. Serie A:ssakin kotonaan 32 ottelun voittoputki.
Mukavaa, että puoliajalla Jasse Tuomisen kuulumisia BATE Borisovista eikä sitä perinteistä itseääntoistavaa löpinää FC Barcelonan tai muiden esityksistä Euroopassa.
JA CHIELLINI 3-0!! FORZA JUVE!!
Ylen sivuilla kerrotaan, että ilmeisesti ns. aatteen miehet kyseessä.
Saksan poliisi on pidättänyt yhden islamistisen epäillyn liittyen Dortmundin tiistai-iltaisiin räjähdyksiin.
Poliisi on löytänyt ainakin kaksi kirjettä, joissa ilmoittaudutaan iskun tekijäksi. Toinen kirjeistä viittaa siihen, että taustalla olisivat islamistit, toinen viittaa vasemmistolaisiin fasismin vastustajiin.
Poliisin mukaan räjähdyspaikan läheltä löytynyt kirje viittaa mahdollisuuteen, että iskulla olisi ääri-islamilaisia motiiveja. Vasemmistolaisten nimisissä esitettyyn tunnustukseen poliisi suhtautuu epäillen.
Jägerin mukaan on harvinaista, että tekijä ilmoittautuisi kirjeitse.
Toisessa kirjeessä olisi sanottu, että eilinen olisi ollut vastaus Saksan osallistumisesta ISIS järjestön vastaisiin vakoiliopeaatioihin, mutta mistä näistä ikinä tietää. Eilen ajattelin, että varmaan vaan joku kaheli heittänyt ilotulitteen tms. kohti bussia, mutta aika valitettavia piirteitä vaikuttaa tämä kuvio saavan.
Voi olla, että ainakin tänään joukkueet matkaavat pelipaikoille useammankin poliisiauton saattelemana ja turvallisuutta tullaan varmasti lisäämään.
Marc Bartra on onneksi uutisten mukaan kunnossa. Ikkunasti oli lentänyt lasia miehen käteen ja värttinäluu oli murtunut, mutta mies on saatu operoitua ja on ainakin fyysisesti ihan kunnossa. Varmaan paikallisen Paakkas Samin palveluita kuitenkin tarvitaan jatkossa.
BVB:n bussin ikkunat olivat panssarilasia mikä pelasti pelaajien hengen! Normiklaseilla olis tullu rumihia
Kirjoitettu Huhtikuu 13, 2017
luin tuo panssarilasijutun Die Welt-lehdestä, nyt ovat korjanneet asian, kyse ei ollut panssarilasista vaa silkasta tuurista: https://www.welt.de/sport/article163644318/Panzerglas-Die-BVB-Mannschaft-hatte-einfach-Glueck.html
Veikkauksia..?
Real Madrid 2–1 Bayern
= Real Madrid wins 4–2 on agg.
Leicester City 0–1 Atlético Madrid
= Atlético Madrid wins 2–0 on agg.
FC Barcelona 1–2 Juventus
= Juventus wins 5–1 on agg.
AS Monaco 3–2 Dortmund
= AS Monaco wins 6–4 on agg.
Tuossa olisi siis mahdollisesti tänäisen ja huomisen jälkeen joukkueet välieriin, eli siis AS Monaco, Juventus, Atlético Madrid ja Real Madrid.
Real Madrid 1–0 Bayern
= Real Madrid wins 3–1 on agg.
Leicester City 2–0 Atlético Madrid
= Leicester wins 2–1 on agg.
FC Barcelona 3–0 Juventus, 4-0 A.E.T.
= FC Barcelona wins 4–3 on agg.
AS Monaco 4–2 Dortmund
= AS Monaco wins 7–4 on agg.
Välierissä pelataan otteluparit Real Madrid - AS Monaco sekä Leicester City - FC Barcelona. Finaaliin etenee pitkästä aikaa AS Monaco, joka saa vastaansa Leicesterin.
Bayern vei otteluparin jatkoajalle, enpä olisi etukäteen uskonut. Toivottavasti Bayern menee jatkoon, etenkin kun tuomari antoi Vidalile naurettavan helposti toisen keltaisen kortin.
Leicesteristä ei ollut mitään vastusta Atleticolle. vähemmän yllättävää.